Hic excelsa ante destructa totaliter odivit, quare ad refectorium semper ivit. Chori lectiones frequentavit et missas per se ipsum cantare amavit. Praebendam valde bonam habuimus, quia in vino multurn habundavimus; frumentum multum nobis crevit et paupertate in nostram delevit. Satis fuit temperatus, licet mihi aliquando iratus. Conventum tenuit in bona disciplina, ne animarum fieret ruina. Laus sua in hoc viguit, quia audivi, quod parentibus nihil tribuit. In Bilringen nova lux illuxit, cum sancto Martino novam ecclesiam construxit. In Enmerkingen et in Wachingen comparavit ecclesiae pro praebenda, pro libertatibus, pro jure Advocatie, pro decimis, pro jure Patronatus, primo pro nonaginta libris, minus duabus; postea pro quadraginta libris, minus duabus, postmodum pro VII, postea pro VIII, item pro VII libris; item in Tathusen pro XII libris. In Bilringen pro XI libris. In Wolfgalge pro XXX libris patrum; in Ambra pro XXX libris. Panis penuria fecit, quod aliqua vendidit. Adhuc in praelatura manet, ideoque os meum laudem ejus tacet. Si velim eum vituperare, jubere sum me forsitum fustigare. Idcirco et o taceo, vituperium ejus aliis relinquendum. Cum haec scripta sunt, annis septem praefuit; annus autem domini fuit MCC nonagesimus nonus. Illud consilium ei dono: Videat de fine bono!

Praedia quae jam dudus pro remedio animae sue daturum se deo voverat, scilicet: Vidanshoven cum suis appendiciis, quod sancto Petro in Augia donavit. Berge et Wilar cum suis appendiciis, quod sancto Martino in Wingartun delegavit; Widergeltingen et Curiam in Horn et bona in Schars singula cum suo jure, quod sancto Joanni baptista in Steingaden pro dote obtulit. Hactenus, quid de rebus et hereditate famossima homo nobilissimus disposuerit, satis dictum putamus, nunc qualiter de reliquo vixerit, paucis ostendemus. 